**จารีตพิธีศีลกำลัง**

**พิธีกร:** เชิญ**ผู้ที่จะรับศีลกำลัง**ทุกคนยืนขึ้น

ลำดับต่อไป พระสังฆราชกล่าวปราศรัยต้อนรับผู้รับศีลศักดิ์สิทธิ์  
และพี่น้องทุกท่าน เพื่อนให้ทุกคนได้เข้าใจความหมายของศีลกำลังที่แท้จริง

**ประธาน: ในวันพระจิตเจ้าเสด็จลงมา อัครสาวกได้รับ  
พระจิตตามที่พระคริสตเจ้าได้ทรงสัญญาไว้ พวกเขามีอำนาจประกอบพิธีศีลล้างบาป โดยเชิญพระจิตเจ้าเสด็จลงมาถึงผู้รับ ตามที่เราได้อ่านในหนังสือกิจการอัครสาวก  
เช่นครั้งหนึ่ง เมื่อนักบุญเปาโลปกมือเหนือผู้รับศีลล้างบาป พระจิตเจ้าก็เสด็จลงมาเหนือเขา บรรดาพระสังฆราช  
ซึ่งสืบตำแหน่งต่อจากอัครสาวก ก็มีอำนาจอย่างเดียวกันนี้**

**ลูกที่รัก เป็นพิเศษสำหรับลูกที่จะรับศีลกำลัง พระจิตเจ้า  
ที่ลูกจะรับในวันนี้ จะประทานเครื่องหมายฝ่ายวิญญาณ  
ให้เครื่องหมายนี้จะทำให้ลูกเหมือนพระคริสตเจ้า เป็นสมาชิกของพระศาสนจักรสมบูรณ์ยิ่งขึ้น พระคริสตเจ้าเอง เมื่อทรงรับศีลล้างบาปจากนักบุญยอห์นบัปติสต์แล้ว ก็ได้รับ  
พระจิตเจ้า เสด็จไปประกาศเทศนาสั่งสอนโลกให้รู้จัก  
ความรักของพระจิตเจ้า**

**ดังนั้น พวกลูกที่ได้รับศีลล้างบาปแล้ว บัดนี้จะได้รับเครื่องหมายกางเขนของพระคริสตเจ้าบนหน้าผาก   
และรับพลังของพระจิตเจ้า พวกลูกจะต้องเป็นองค์พยานถึง  
พระทรมาน การสิ้นพระชนม์ และการกลับคืนพระชนมชีพของพระองค์ท่านต่อชาวโลก ชีวิตของลูกจะต้องแพร่  
ความดีงาม ดำเนินชีวิตเยี่ยงพระคริสตเจ้า ชวนผู้อื่นให้มานับถือพระองค์ เป็นสมาชิกที่มีชีวิตชีวาและเข้มแข็งของ  
พระศาสนจักรนี้**

**พิธีกร** ลำดับต่อไป พระสังฆราชจะสอบถามความสมัครใจของ**ผู้ที่จะรับศีลกำลัง**

**การสอบถามความสมัครใจผู้ที่จะรับศีลกำลัง**

**ประธาน: ลูกที่รักทั้งหลาย บัดนี้ ก่อนที่ลูกจะรับพระจิตเจ้า  
ลูกได้มีโอกาสมารื้อฟื้นคำสัญญาที่ให้ไว้เมื่อคราว  
รับศีลล้างบาป โดยตระหนักดีว่า คำสัญญาเมื่อครั้งก่อนนั้น  
พ่อแม่ทูนหัวเป็นผู้กล่าวแทนเรา แต่บัดนี้พวกลูกได้มาชุมนุมกันเพื่อถวายคำสัญญานั้นแด่พระคริสตเจ้า  
ด้วยตัวของลูกเอง ซึ่งเป็นสิ่งที่เราภูมิใจยิ่งนัก ฉะนั้น   
ต่อหน้าพระศาสนจักรที่ชุมนุมกันอยู่ ณ ที่นี้ ลูกจง  
ให้คำสัญญากับเราอีกครั้งหนึ่ง วันนี้พวกลูกพร้อม  
ที่จะยืนยันความเชื่ออย่างเปิดเผยหรือ**

- ลูกพร้อมแล้ว

**พิธีกร** ขอเชิญพี่น้องทุกท่านยืน เพื่อร่วมใจรื้อฟื้นความเชื่อ พร้อมกับผู้ที่จะรับศีลกำลังในวันนี้

**การรื้อฟื้นคำสัญญาศีลล้างบาป**

**- ลูกละทิ้งปีศาจ ตลอดจนกิจการหลอกลวงทั้งสิ้นของมันหรือ**

- ลูกละทิ้ง

**- ลูกเชื่อถึงพระเป็นเจ้าพระบิดา ผู้ทรงสรรพานุภาพทรงสร้างฟ้าดินหรือ**

- ลูกเชื่อ

**- ลูกเชื่อถึงพระเยซูคริสตเจ้า พระบุตรแต่องค์เดียวของ  
พระบิดาทรงบังเกิดจากพระนางมารีย์ผู้เป็นพรหมจารี  
รับทรมานและถูกฝังไว้ กลับคืนชีพจากบรรดาผู้ตาย   
และประทับเบื้องขวาพระบิดาหรือ**

- ลูกเชื่อ

**- ลูกเชื่อถึงพระจิตเจ้าผู้บันดาลชีวิต และในวันนี้เสด็จมา  
ถึงลูกอย่างน่าอัศจรรย์ ทางศีลกำลังเหมือนที่ได้เสด็จมาถึงพวกอัครสาวกที่กรุงเยรูซาเล็มหรือ**

- ลูกเชื่อ

**- ลูกเชื่อถึงพระศาสนจักร ศักดิ์สิทธิ์ สากล สหพันธ์นักบุญ การยกบาป การคืนชีพของเนื้อหนัง และชีวิตนิรันดรหรือ**

- ลูกเชื่อ

**- ลูกเชื่อว่าวิญญาณไม่รู้ตาย ร่างกายจะกลับคืนชีพ   
และเราได้รับการสร้างมาเพื่อสวรรค์หรือ ?**

- ลูกเชื่อถึงชีวิตนิรันดร

**- “นี่แหละคือ ความเชื่อของเรา นี่แหละคือ ความเชื่อ  
ของพระศาสนจักร เราภูมิใจที่ได้ประกาศความเชื่อนั้น  
ในพระเยซูคริสตเจ้าของเรา”**

- อาแมน

**พิธีกร** ลำดับต่อไปเป็นพิธีโปรดศีลกำลัง

เชิญผู้รับศีลกำลังและพ่อแม่ทูนหัวออกมาที่หน้าพระแท่น

**การปกมือ**

พระสังฆราชยืนพนมมือ พระสงฆ์ผู้ช่วยยืนอยู่ข้างๆ หันมาทางสัตบุรุษกล่าวว่า…

**- พี่น้องที่รักยิ่ง ให้เราวอนขอพระบิดาผู้ทรงสรรพานุภาพ โปรดส่งพระจิตเจ้า มาถึงบุตรบุญธรรมของพระองค์เหล่านี้ ซึ่งได้รับชีวิตใหม่ทางศีลล้างบาปแล้ว พระจิตเจ้าจะได้ประทานพระพรอย่างอุดมสมบูรณ์ ทำให้เขาเข้มแข็ง มั่นคง และจะได้ทรงเจิมเขาให้เขารับหน้าที่ร่วมกับ  
พระคริสตเจ้า**

… ทุกคนภาวนาเงียบครู่หนึ่ง …

ต่อจากนั้นพระสังฆราช และพระสงฆ์ผู้ช่วย ปกมือเหนือผู้รับศีลกำลังทุกคน แต่ประธานผู้เดียวภาวนาว่า…

**- ข้าแต่พระผู้ทรงสรรพานุภาพ พระบิดาแห่งพระคริสตเจ้า พระองค์ได้ทรงโปรดให้ข้ารับใช้เหล่านี้ เกิดใหม่ด้วยน้ำ  
และพระจิต ช่วยเขาให้พ้นจากบาปแล้ว โปรดส่งพระจิตเจ้ามาประทับอยู่กับเขา โปรดให้เขามีความปรีชา สติปัญญา ความคิดอ่าน ความเข้มแข็ง ความรู้ ความเลื่อมใสศรัทธา อีกทั้งโปรดให้เขารับใช้ พระองค์ด้วยความเคารพ ทั้งนี้อาศัยพระบารมีพระคริสตเจ้าของข้าพเจ้าทั้งหลาย**

- อาแมน

**การเจิมน้ำมันคริสมา**

พระสงฆ์ผู้ช่วย นำน้ำมันคริสมา ส่งให้พระสังฆราชพระสังฆราชเดินไปหาผู้รับศีลกำลังแต่ละคน พ่อแม่อุปถัมภ์วางมือขวา บนบ่าของผู้รับศีลกำลัง พระสังฆราชเอาปลายนิ้วหัวแม่มือขวา จุ่มน้ำมันคริสมา แล้วทำเครื่องหมายกางเขนบนหน้าผากผู้รับศีลกำลัง กล่าวว่า

**- น…… จงรับเครื่องหมายพระจิตเจ้า ซึ่งพระบิดาประทานให้**

- อาแมน

**- ขอลูกจงมีสันติสุข**

- ขอท่านจงมีด้วยเทอญ

**พิธีกร** เชิญนั่ง (เชิญขับบทเพลง ทหารพระบิดา /เพลงเชิญพระจิต)

(เมื่อพิธีโปรดศีลกำลังเสร็จ พระสังฆราชล้างมือเรียบร้อยแล้ว)

**พิธีกร** ลำดับต่อไปเป็นบทภาวนาเพื่อมวลชน